Novomoskovsk

Novomoskovsk (1933-yilgacha – Bobriki, 1933—1961-yillarda – Stalinogorsk) – Rossiyaning Tula viloyatidagi shahar, Novomoskovsk tumani va shu nomdagi munitsipal tuzilmaning markazi.

Aholisi – 119 697 kishi (2021). Bosh rejada belgilangan shahar chegaralaridagi maydoni 92,78 km².

Oʻrta Rossiya qirlarining shimoliy qismida joylashgan. Bu Tula viloyatining yirik iqtisodiy va sanoat markazi, polisentrik Tula-Novomoskovsk aglomeratsiyasining yadrolaridan biri.

 Etimologiyasi 
Shahar 1930-yilda SSSRdagi eng yirik kimyo zavodi qurilishi boshlanishi munosabati bilan Bobriki qishlogʻi oʻrnida tashkil etilgan. Qishloq nomi uning Bobrik soyi boʻyida, gidronim esa shu soydagi bobrlar yashash joyiga koʻra olingan. 1933-yil dekabrda shahar Stalinogorsk, 1961-yilda esa Novomoskovsk deb oʻzgartirilgan. Novomoskovsk nomi shaharning Moskva viloyati koʻmir havzasidagi mavqei bilan bogʻliq.

 Fizik-geografik xususiyatlari 
Shahar dengiz sathidan 236 metr balandlikda, Don va Shat daryolari orasida, Moskvadan 220 kilometr janubda va Tula viloyati markazidan 60 kilometr janubi-sharqda joylashgan. Novomoskovsk chegarasida Don daryosining manbai boshlanadi Novomoskovskka yaqin joyda Donskoy (janubiy va janubi-sharqda) va Uzlovaya (janubiy gʻarbda) shaharlari joylashgan.

Shaharning qoʻshni qishloq hududlarisiz maydoni 76 km². Shahar munitsipaliteti 888 km² maydonni egallaydi. Shahar hududida yirik korxonalarni suv bilan taʼminlash uchun qurilgan ikkita yirik suv ombori – Shatskoye va Pronskoye, shuningdek, Lyubovskoye – baliq ovlash ehtiyojlari uchun foydalaniladigan Novomoskovskaya davlat elektr stantsiyasi uchun sovutish suv ombori mavjud.

 Manbalar 

Turkum:Rossiya shaharlari